বৃহত্তর সুভা শহরটি ছয়টি প্রশাসনিক এলাকা বা ওয়ার্ডে বিভক্ত। এগুলি হল মূল সুভা শহর (শহরকেন্দ্র ও বাণিজ্যিক এলাকা), তামাভুয়া (আবাসিক পৌর এলাকা), এক্সটেনশন (আধা-পৌর ও আবাসিক এলাকা), সামাবুলা (পৌর, আবাসিক ও শিল্প এলাকা যার নিজস্ব শহরকেন্দ্র আছে), মুয়ানিকাউ (আবাসিক পৌর এলাকা যাতে অনেক বড় বড় ক্রীড়াক্ষেত্র, বিশ্ববিদ্যালয় ও বিনোদনকেন্দ্র আছে) এবং নাবুয়া (সামরিক ঘাঁটি, পুলিশের সদর দফতর, শিল্প এলাকা, আবাসিক এলাকা)।

১৯৬০-এর দশক থেকে সুভাতে পর্যটকদের জায়গা দেবার জন্য নির্মিত হোটেল ও অন্যান্য আধুনিক অট্টালিকাগুলি শহরের দিগন্ত রূপরেখা পালটে দিয়েছে। পর্যটন ও শিল্পখাতে প্রবৃদ্ধির সাথে সাথে ১৯৭০-এর দশক থেকে সুভার জনসংখ্যাও ব্যাপক বৃদ্ধি পায়। কিন্তু বর্ধনশীল জনসংখ্যার জন্য পর্যাপ্ত পরিমাণে সাশ্রয়ী আবাসন নির্মাণের ব্যাপারে সরকার সক্ষম হয়নি। ফলে সুভার পৌর এলাকাগুলির প্রান্তসীমাতে অনেক ঘনবসতিপূর্ব অস্থায়ী বসতি গড়ে উঠেছে। তবে সুভার শহরকেন্দ্রে ব্রিটিশ ঔপনিবেশিক আমলের অনেক ভবন আজও দাঁড়িয়ে আছে। ১৯৩৯ সালে প্রতিষ্ঠিত বিশাল আয়তনের সরকারী ভবনগুলিতে বর্তমানে বেশিরভাগ মন্ত্রণালয় অবস্থিত, এই ভবনগুলি অতীতে যুক্তরাজ্যের দক্ষিণ প্রশান্ত মহাসাগরীয় উপনিবেশগুলির প্রধান সরকারী কার্যালয় ধারণ করত।

জনতত্ত্ব
ভূগোল ও জলবায়ু
আঞ্চলিক প্রভাব
শহরের বিবরণ